Ministeren har tilkendegivet, at han er åben over for at give politiet flere magtmidler, hvis det er det, der skal til for at få bøllerne under kontrol. Han har i den forbindelse inviteret DBU og Divisionsforeningen til et møde et stykke tid efter påske for at drøfte udfordringer med og muligheder for at gribe yderligere ind over for ballade i forbindelse med fodboldkampe. Morten Bødskov vil inden mødet med fodboldens foreninger tage drøftelser med udvalgte klubber for at høre mere om deres erfaringer og ideer til, hvad de kan gøre yderligere for at få bedre styr på ballademagere. Torsdag er turen kommet til AaB, hvor ministeren vil drøfte en evt. forstærket indsats mod fodboldbøller med AaB.

Referat:
Justitsminister Morten Bødskov ønsker at forstærke indsatsen mod fodboldbøller og i morgen kommer ministeren til Aalborg for at drøfte en forstærket indsats mod fodboldbøller.